stanford-oval/wikipedia huggingface dataset:
Visjoner

|  Visjoner> Kappaleen tiedot |
| --- | --- |
Esittäjä(t):  Merethe Trøan
Säveltäjä(t):  Robert Morley
Sanoittaja(t):  Eva Jansen
Euroviisutiedot
Vuosi:  1992
Maa:  Norja
Kieli:  norja
Sijoitus:  18.
Pisteet:  23
Sanat:  sanoitus
Muuta:  Kapellimestarina Rolf Løvland
Visjoner on Merethe Trøanin esittämä kappale, joka edusti Norjaa vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa 23 maan joukosta sijalle 18. 23 pisteellä.
Villeneuve-la-Garenne

| Villeneuve-la-Garenne |
| --- | --- |
 Chanteraines-puiston museorakennuksia.
 vaakuna
 Kunta sijaitsee Pariisin keskustan pohjoispuolella.
 Koordinaatit: 48°56′14″N, 02°19′40″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Nanterre
Hallinto:  
 – Pormestari:  Alain-Bernard Boulanger
Pinta-ala:  
 – Kokonaispinta-ala:  3,2 km²
Väkiluku (2014):  25 007
 – Väestötiheys:  7 814,7 as./km²
Postinumero:  92390
 
 villeneuve92.com 
Infobox OKVirheellinen NIMI-arvo: 
Villeneuve-la-Garenne on Ranskan kunta Pariisin pohjoispuolen esikaupunkivyöhykkeellä. Se rajoittuu idässä ja pohjoisessa Seinejoen vasempaan rantaan ja lännessä Gennevilliers’n kuntaan, josta se erotettiin omaksi kunnakseen 1929. Matkaa Pariisin keskustaan on runsaat yhdeksän kilometriä. Kunnassa on arviolta 25 007 asukasta (vuonna 2014) ja sen pinta-ala on 3,2 neliökilometriä.
Kunnan alueella ei ole asemaa tai pysäkkiä sen kummemmin Pariisin metrolla kuin RER-junallakaan, mutta lähin RER-asema on Saint-Denis vajaan kilometrin pohjoiseen päin. Villeneuveen kulkevat bussit numero 137, 177, 178 ja 378 sekä vuodesta 2012 myös raitiotielinja 1. Kunnan läheltä kulkevat tiet A86 ja A15.
Villeneuven nähtävyyksiin kuuluvat Saint-Joseph-kirkko ja osin naapurikunta Gennevilliers’n alueella sijaitseva 75 hehtaarin Chanteraines-puisto, jossa on muun muassa lintujen suosima tekojärvi, ponitalleja ja nuorten aktiviteettipuisto.
Aiheesta muualla

Kuvia tai muita tiedostoja aiheesta Villeneuve-la-Garenne Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Villeneuve-la-Garenne
Käännös suomeksi
Super Junior

| Super Junior |
| --- | --- |
 Super Junior, KCON 2015 vasemmalta oikealle: Ryeowook, Donghae, Leeteuk, Kangin, Siwon, Yesung, Eunhyuk, Kyuhyun ja Heechul
Tiedot
Toiminnassa:  2005-– 
Tyylilaji:  K-pop, J-pop, dance-pop, elektroninen, R&B, hip-hop
Laulukieli:  korea, japani, kiina
Jäsenet:  Leeteuk   Heechul   Yesung   Shindong   Sungmin   Eunhyuk   Donghae   Siwon   Ryeowook   Kyuhyun  
Entiset jäsenet:  Hangeng   Kibum   Kangin  
Muut nimet:  Suju, SJ, Super Junior 05
Levy-yhtiö:  Label SJ, SM Entertainment, Avex Trax, Media Asia, UMG, ICM Partners
Aiheesta muualla
[www.youtube.com/SUPERJUNIOR Kotisivut]
Infobox OKNimi-testi OK: 
Super Junior (Hangul: 슈퍼주니어) on eteläkorealainen pop-yhtye. Yhtye tunnetaan myös nimillä SJ, Super J., Super Jr., SuJu (Hangul: 슈쥬)(Super JuniOR~!). Yhtyeen perusti SM Entertainment vuonna 2005 ja se oli aluksi pelkkä projekti, mutta vakiintui saavuttaessaan paljon suosiota. Yhtyeessä oli alun perin kaksitoista jäsentä: Leeteuk (johtaja), Heechul, Hangeng, Yesung, Kangin, Shindong, Sungmin, Eunhyuk, Donghae, Siwon, Kibum ja Ryeowook. Kun Kyuhyun nuorimpana jäsenenä liittyi vielä ryhmään, vakiintui se olemaan kolmetoista jäseninen. Zhoumi ja Henry Lau ovat  alaryhmä Super Junior-M:n jäseniä.
Super Junior
2005–2013: Super Junior

Aluksi yhtyeen nimeksi aiottiin antaa O.V.E.R, lyhennys sanoista "Obey the Voice for Each Rhythm", mutta 
nimeksi päätettiinkin ensimmäinen nimitys, Super Junior 05.
Suurin osa jäsenistä ovat toimineet myös näyttelijöinä, MC:inä, malleina ja DJ:inä ennen Super Junioriin 
liittymistä. Heechul, Siwon ja Kibum debytoivat tv-draamoissa ja elokuvissa. Leeteuk, Yesung, Kangin,
Shindong, Sungmin ja Eunhyuk tekivät satunnaisia töitä tv-ohjelmissa ja tulivat aktiivisiksi DJ:iksi tai 
MC:iksi ennen SuJun debyyttiä. Hankyung debytoi mallina.
Super Juniorin ensimmäinen yhteinen esiintyminen tapahtui 6. marraskuuta 2005, kun yhtyeessä oli vielä vain 12
jäsentä. Yhtye esitti ensimmäisen singlensä, "TWINS (Knock Out)", joka oli cover-versio erään yhdysvaltalaisen
yhtyeen "Knock Out" -kappaleesta. Kappaleet "TWINS (Knockt Out)", "You are the One" ja pari muuta kappaletta
julkaistiin 8. marraskuuta 2005 netissä. CD-single suunniteltiin julkaistavan myös marraskuussa, mutta sen 
sijasta 7. joulukuuta 2005 julkaistiinkin yhtyeen ensimmäinen levy, "SuperJunior05 (TWINS)". Albumia myytiin 
ensimmäisen kuukauden aikana Koreassa 28,536 kappaletta.
Joulukuussa Super Junior julkaisi yhdessä toisen korealaisen bändin, Dong Bang Shin Ki;n kanssa yhteisen 
singlen "Show Me Your Love". Kun singlen nauhoitukset ja esitykset olivat valmiita, Super Junior alkoi jo 
valmistamaan uutta singleä, "Miracle";a, kevyttä purkkapoppi-laulua. "Miracle" menestyi muissakin maissa kuin
Koreassa, kuten esimerkiksi Thaimaassa. Pian "Miracle";n jälkeen SM Entertainmet päätti korvata joitain Super Juniorin
vanhoja jäseniä uusilla. Niin ei kuitenkaan käynyt, vaan Super Junioriin otettiin vain yksi uusi jäsen, 
Kyuhyun.
Hankyung päätti jättää Super Juniorin joulukuussa 2009, viitaten S.M. Entertainmentin epäreiluun 13-vuotiseen sopimukseen.
Kibum jättäytyi Super Juniorin varsinaisista aktiviteeteista Sorry Sorryn aikana ja keskittyy parhaillaan näyttelemiseen.
Heechul on suorittamassa 2 vuotta kestävää armeijaa. Kangin liittyi armeijaan 5. kesäkuuta 2010 ja palasi keväällä 2012. Heechul liittyi armeijaan 1. syyskuuta 2011. Johtaja Leeteuk liittyi armeijaan vuoden 2012 aikana. Vuoden 2013 alkupuolella myös Super Juniorin johtajavokalisti Yesung liittui kaksivuotiseen asepalvelukseen.
Super Junior on voittanut 13 Golden Disk Awards -palkintoa, joita kutsutaan Korean Grammyiksi (mm. 2 Pääpalkintoa ja 4 Vuoden Albumia), ollen näin eniten palkintoja saanut artisti.
2005–2013: Super Junior > Kiertueet

Super Junior on kiertänyt ympäri Aasiaa loppuunmyydyillä konserttikiertueillaan. He ovat esiintyneet mm. Kiinassa, Thaimaassa, Japanissa sekä Taiwanissa. He esiintyivät myös Amerikassa ja Euroopassa Super Show 4 -kiertueellaan.
Super Show (2008-2009)
Super Show 2 (2009-2010)
Super Show 3 (2010-2011)
Super Show 4 (2011-2012)
Super Show 5 (2013-2014)
Super Show 6 (2014-2015)
Super Camp (2015-2016)
Super Show 7 (2017-2019)
Super Show 8 (2019-2020)
Super Show 9 (2022-)
Diskografia > Albumit

SuperJunior05 (TWINS)
ensimmäinen studioalbumi
julkaistu 7.12.2005 (Taiwan -versio 16.2.2006)
listasijoitus kolmas
myyntiluku Etelä-Koreassa 83,759 (11.9.2007)
Don't Don (Hangul: 돈 돈!)
toinen studioalbumi
julkaistu 20.9.2007 (Taiwan versio 19.10.2007)
Kolme uudelleenjulkaisua:
Don't Don Repackaged, versio 2 (CD) (Julkaistu 5.11.2007)
Don't Don Repackaged, versio 3 (CD+DVD) (Julkaistu 9.11.2007)
Don't Don Digital Disk (Julkaistu 27.11.2007)
Taiwan version nimeksi on käännetty Toinen hitti (第二擊)
Toinen hitti (versiot B ja C) (Julkaistu 13.12.2007
listasijoitus ensimmäinen
myyntiluku Etelä-Koreassa 159,015 (12.12.2007)
SORRY, SORRY
kolmas studioalbumi
julkaisu 12.3.2009
myyntiluku noin 300 000
미인아 Miina (Bonamana)
neljäs studioalbumi
julkaisu 13.5.2010
myyntiluku noin 400 000
Mr. Simple
viides studioalbumi
julkaisu 3.8.2011
myyntiluku Etelä-Koreassa 473,000 (2011)
Palkinnot
Golden Disk Awards 2011: Pääpalkinto (Daesang), Vuoden albumi (Bonsang)
Seoul Music Awards 2011: Pääpalkinto (Daesang), Vuoden albumi (Bonsang)
Sexy, Free & Single
kuudes studioalbum
julkaisu 1.7.2012
Uudelleenjulkaisu
Spy (6.8.2012)
Mamacita
seitsemäs studioalbumi
julkaistu 1.9.2014
Uudelleenjulkaisu
This is love (27.10.2014)
Play
kahdeksas studioalbumi
julkaisu 6.11.2017
Uudelleen julkaisu
Pause (28.11.2017)
Replay (12.4.2018)
Time Slip
yhdeksäs studioalbumi
julkaisu 14.10.2019
Diskografia > Singlet

TWINS (Knock Out)
debyyttisingle
julkaistu 8.11.2005
U
toinen single
julkaistu 9.6.2006 (Taiwan versio 4.10.2006, Kiina versio 15.6.2007, sisältäen mandariiniversion U:sta)
Kaksi erilaista Taiwan versiota:
U, rajoitettu spesiaali EP (U台灣限定豪華版EP) (Julkaistu 4.10.2006)
U, rajoitettu tavallinen EP (U 台灣限定普通版EP) (Julkaistu 23.3.2007)
listasijoitus ensimmäinen
myyntiluku Etelä-Koreassa 83,010 (11.9.2007)
Diskografia > Yhteiset singlet

Show Me Your Love
yhteinen single Dong Bang Shin Kin (TVXQ) kanssa - julkaistu 15.12.2005
listasijoitus ensimmäinen
myyntiluku Etelä-Koreassa 66,048
Diskografia > Soundtrackit

Rainbow Romance Soundtrack
julkaistu 21.6.2006
mukana kappaleessa "사랑이 되어줄래?" (Heechul ja Kibum)
H.I.T Soundtrack
julkaistu 4.4.2007
mukana kappaleissa "Success" (Yesung, Sungmin, Donghae ja Ryeowook) ja "H.I.T" (Yesung, Donghae, Sungmin, Ryeowook ja Kyuhyun)
Attack On the Pin-Up Boys (꽃미남 연쇄 테러사건) Soundtrack
julkaistu 26.7.2007
mukana kappaleissa "Wonder Boy" ja "Are you ready?" (Yesung)
Thirty Thousand Miles In Search of My Son (아들찾아 삼만리) Soundtrack
julkaistu 22.11.2007
mukana kappaleessa "Our Love" (Drama Ver.)
Diskografia > Kokoelma-albumit

Devil
julkaisu 16.7.2015
Uudelleen julkaisu
Magic (16.9.2015)
Vítězslava Kaprálová

Vítězslava Kaprálová vuonna 1935.
Vítězslava Kaprálová (24. tammikuuta 1915 Brno, Itävalta-Unkari – 16. kesäkuuta 1940 Montpellier, Ranska) oli tšekkiläinen säveltäjä ja kapellimestari.
Kaprálová pääsi Brnon konservatorioon 15-vuotiaana. Säveltämisen hän oli aloittanut jo yhdeksän vuoden iässä. Hän siirtyi vuonna 1935 Prahaan ja pääsi vuonna 1937 opiskelemaan Ranskaan.
Kaprálová meni huhtikuussa 1940 naimisiin kirjailija Jiří Muchan kanssa, mutta kuoli vain muutaman kuukauden kuluttua Montpellier’ssa, Ranskassa ilmeisesti tuberkuloosiin.
Aiheesta muualla

Kapralova.org.
Wilhelm Westerlund

Fredrik Wilhelm Westerlund (20. elokuuta 1844 Tampere – 29. tammikuuta 1921 Helsinki) oli suomalainen lääkäri.
Westerlundin vanhemmat olivat vaskiseppämestari Petter Gustaf Westerlund ja Cecilia Fontén ja puoliso vuodesta 1874 Karolina Lovisa Moberg, professori ja valtioneuvos Adolf Mobergin tytär (k. 1903). Westerlund tuli ylioppilaaksi 1862 ja valmistui filsofian kandidaatiksi 1867 ja lääketieteen lisensiaatiksi 1873. Hän väitteli samana vuonna lääketieteen ja kirurgian tohtoriksi. Westerlund oli Tyrväällä piirilääkäri 1876–1883, Loviisassa 1883–1889, Tammelassa 1889–1901 ja Tampereella 1901–1906. Kollegiasessorin arvonimen hän sai Vuonna 1900. Lääkintöneuvoksena Lääkintöhallituksessa Westerlund toimi vuosina 1906–1911. Hän julkaisi tilastollisia lääketieteellisiä tutkimuksia eri aloilta sekä Suomen Tiedeseuran Fennia-sarjassa julkaisun Studier i Finlands antropologi (6 osaa, 1900–1913), joka perustui yli 6000 henkilön antropologisiin mittauksiin. Hänen antropologisia mittauksiaan pidetään uuraauurtavina.
Vítězslav Hálek

| Vítězslav Hálek |
| --- | --- |
 Vítězslav Hálek
Henkilötiedot
Syntynyt: 1835
Kuollut: 1874 (38–39 vuotta)
Kansalaisuus:  tšekkiläinen
Kirjailija
Äidinkieli: tšekki
Tuotannon kieli: tšekki
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Vítězslav Hálek (1835–1874) oli tšekkiläinen runoilija. Hän oli tuottelias sekä lyyrillisen että kertomarunouden, novellin ja näytelmän alalla. Hänen uusi ilmaisutapansa tuotti hänelle aikoinaan paljon ihailijoita, mutta verraten epäitsenäisenä runoilijana ja heikkona muodon taitajana hän kadotti pian merkityksensä.
Aiheesta muualla

Kuvia tai muita tiedostoja aiheesta Vítězslav Hálek Wikimedia Commonsissa
Wilhelm Vatke

Wilhelm Vatke (1806–1882) oli saksalainen, Hegelin koulukuntaan kuulunut teologi ja vuodesta 1837 professori Berliinissä. Vuonna 1835 hän kertoi, että hänen käsittääksensä Vanhan testamentin kulttilaki kuuluu Israelin kehityksen loppupuoleen. Tämä käsitys tuli olemaan tavanomainen pentateukkikritiikissä.
Vívlos

| Vívlos Βίβλος |
| --- | --- |
 Vívloksen eli Trípodesin kylää.
 Vívlos
 Koordinaatit: 37°3′28″N, 25°24′28″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702010301
Väkiluku (2011):  654
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vívlos (kreik. Βίβλος) eli Trípodes (Τρίποδες) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 654 (vuonna 2011).
Tuulimyllyjä Vívloksessa.
Vívloksen kylä sijaitsee Náxoksen läntisissä sisäosissa noin kahdeksan kilometriä kaakkoon saaren keskuksesta Náxoksen kaupungista. Vívlos muodostaa myös laajemman kyläyhdyskunnan (Τοπική Κοινότητα Βίβλου, Topikí Koinótita Vívlou), johon kuuluu varsinaisen Vívloksen kylän lisäksi Plákan kylä. Koko yhdyskunnan väkiluku on 672.
Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Aiheesta muualla

Kuvia tai muita tiedostoja aiheesta Vívlos Wikimedia Commonsissa
Vojvodinan lippu

Vojvodinan lippu 27. helmikuuta 2004 –
Vojvodinan lippu on Serbian autonomisen maakunnan Vojvodinan tunnus. Se hyväksyttiin 27. helmikuuta 2004.
Lipussa on kolme vaakasuoraa raitaa väreiltään ylhäältä alas punainen-sininen-valkoinen, joista keskimmäinen sininen on muita leveämpi. Värit symboloivat Vojvodinan kuulumista Serbiaan. Lipun keskellä olevat kolme keltaista tähteä symboloivat Voijodinan kolmea maantieteellistä osaa (eli Bačka, Banat ja Srem) ja Vojvodinan halua liittyä Euroopan unioniin.
Villaviciosa de Odón

| Villaviciosa de Odón |
| --- | --- |

 lippu:  vaakuna
 Kunnan sijainti Madridin itsehallintoalueella
Valtio:  Espanja
Itsehallintoalue:  Madrid
Maakunta:  Madrid
Seutukunta:  Madridin metropolialue
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  68 km²
Korkeus:  650 m
Väkiluku (1.1.2016):  27 276
 – Väestötiheys:  401 as./km²
 
 aytovillaviciosadeodon.es 
Infobox OKVirheellinen NIMI-arvo: 
Villaviciosa de Odón on kunta Madridin itsehallintoalueella Espanjassa. Se sijaitsee metropolialueella noin 20 kilometriä lounaaseen itsehallintoalueen ja maan pääkaupungista Madridista. Kunnan pinta-ala on 68 neliökilometriä ja vuonna 2016 siellä oli 27 276 asukasta.
Villaviciosa de Odónin nähtävyyksiin kuuluu 1400-luvun lopussa rakennettu linna (Castillo de Villaviciosa de Odón), joka toimii nykyään ilmavoimien museona. Kunnan läpi virtaa Guadarramajoki.
Kunnan alueella on kuvattu useita suosittuja espanjalaisia televisiosarjoja, kuten Al salir de clase, El comisario ja Serranon perhe.
Kuvia

Kunnantalo
Castillo de Villaviciosa de Odón
Palacio de Manuel de Godoy
Kulttuurikeskus
Parque de los Patos
Fuente de las Hadas
Aiheesta muualla

Wikimedia Commonsissa on kuvia tai muita tiedostoja aiheesta .
Google Maps
Wilhelm Weber (voimistelija)

| Mitalit> Maa:   Saksan keisarikunta. Olympialaiset .Miesten voimistelu | Mitalit> Maa:   Saksan keisarikunta. Olympialaiset .Miesten voimistelu | Mitalit> Maa:   Saksan keisarikunta. Olympialaiset .Miesten voimistelu | Maa:   Saksan keisarikunta> .Miesten voimistelu |
| --- | --- | --- | --- |
|  Hopeaa | St. Louis 1904 | moniottelu |  |
|  Pronssia | St. Louis 1904 | triathlon |  |
Wilhelm Weber (1880 – 28. huhtikuuta 1963 Tornow am Teupitzer See) oli saksalainen voimistelija ja kaksinkertainen olympiamitalisti. Hän sai vuoden 1904 kesäolympialaisissa Saint Louisissa hopeaa moniottelun yksilökilpailussa ja pronssia triathlonissa. Hän osallistui myös Ateenan välikisoihin 1906 ja Lontoon kesäolympialaisiin 1908.
Vítězslav Novák

Vítězslav Augustín Rudolf Novák (5. joulukuuta 1870 Kamenice nad Lípou – 18. heinäkuuta 1949 Skuteč) oli tšekkiläinen säveltäjä ja musiikinopettaja. Hän opiskeli musiikkia Prahan konservatoriossa, jossa hän itse toimi opettajana vuosina 1909–1920. Novákin musiikki oli tyyliltään myöhäisromanttista. Hänen tuotantoonsa kuuluu muun muassa neljä oopperaa, kamarimusiikkia, kantaatti ja useita sävelrunoelmia. Novákia pidetään Josef Sukin ohella menestyneimpänä Antonín Dvořákin sävellysoppilaista.
Novák varttui Jindřichův Hradecissa ja lähti sitten opiskelemaan pianonsoittoa ja säveltämistä Prahan konservatorioon. Uransa alkuvaiheessa hän sai sävellyksiinsä innoitusta Määrin ja Slovakian kansanperinteestä ja luonnosta, esimerkkinä Sonata Eroica pianolle, op. 24 (1900) ja Slovakialainen sarja pienelle orkesterille op. 32 (1903). Hänen tuotteliaimpia vuosiaan olivat 1900-luvun kaksi ensimmäistä vuosikymmentä.
Novákin ensimmäinen ooppera oli koominen Zvíkovský rarášek (1914), joka perustuu Ladislav Stroupežnický romaaniin. Toinen ooppera Karlštejn (1915-1916, libretto Otokar Fischer) perustui Jaroslav Vrchlickýn komediaan. Hänen kaksi muuta oopperaansa, Lucerna ja Dědův odkaz eivät ole saaneet mainittavaa menestystä.
Novákin suurisuuntainen ”syyssinfonia” Podzimní symfonie (1931–1934) vaatii ison sinfoniaorkesterin lisäksi mies- ja naiskuoron. Toisen maailmansodan aikoihin syntyivät muun muassa orkesterisarja Jihočeská suita op. 64 ja sodan kärsimyksiä kuvaava sävelruno De profundis. Novákin tunnettuihin sävellyksiin kuuluvat myös urkusooloteos Svatováclavský triptych op. 70, jonka hän myöhemmin sovitti uruille ja orkesterille, sekä kaksi balettia, Signorina Gioventù ja  Nikotina. Hän sävelsi myös kuoroteoksia ja yksinlauluja.
Novák nimitettiin 1909 Prahan konservatorion sävellyksen professoriksi. Hänen oppilaitaan olivat Eugen Suchoň, Ján Cikker, Ladislav Vycpálek, Alois Hába, Václav Trojan, Jaroslav Krombholc, Václav Štěpán, Ilja Hurník ja Vítězslava Kaprálová.
Vuonna 1945 Novák ja Josef Bohuslav Foerster olivat ensimmäiset Tšekkoslovakian kansantaiteilijoiksi nimetyt.
Aiheesta muualla

Kuvia tai muita tiedostoja aiheesta Vítězslav Novák Wikimedia Commonsissa
Viljo Römpötti

Viljo Johannes Römpötti (26. toukokuuta 1897 Koivisto – 31. toukokuuta 1960 Turku) oli aforisti, esseisti, runoilija ja itseoppinut kansankirjailija. Hän syntyi Viipurin läänin Koiviston pitäjän Makslahden kylässä Konsta Römpötin ja Thilda Uskin vanhimpana lapsena.
Nuorena miehenä Viljo Römpötti oli metsä- ja satamatyössä ja merimiehenä. Sittemmin hän toimi myyntiedustajana ja teki free lance -pohjalta juttuja lehtiin. Viljo Römpötti toimi ainakin Johannekselaisen, Koiviston Viestin ja Karjalan toimittaja-avustajana sekä sanomalehti Karjalan Turun konttorin hoitajana ja kirjeenvaihtajana. Vuonna 1953 julkaistiin aforismikokoelma Toteamia. ”Rosoinen, virkistävä kokoelma repliikkejä, jotka ilmentävät hengen valppautta ja avaruuttakin, siinä yleisvaikutelmani”, totesi Jouko Tyyri kirja-arvostelussaan. Römpötin aforismeja on julkaistu mm. Parnassossa ja niitä on luettu Päivän mietelauseina radiossa Turun tuomiokirkon kellojen lyötyä kaksitoista.
Viljo Römpötti tunnetaan Johanneslaulun sanoittajana, mutta hän kirjoitti myös runoja. Römpötin viimeiseksi runoksi jäi pari kuukautta ennen hänen kuolemaansa Johannekselaisessa (3/1960) julkaistu runo Jos nisunjyvä ei katoa. Römpötin kirjallisten ajatusten taustana oli elettyä elämää, jossa laitapuoli oli läsnä monissa vaiheissa, eivätkä vankilarangaistuksetkaan olleet siltä listalta poissa.
Römpötti oli tuomittu tuomioistuimissa siitä asti, kun täytti 19 ikävuotta, yhteensä ainakin 16 vuoden vapausrangaistuksiin erilaisista varkauksista.
Aforismeja

”Sana on tehokas ase vastenmielistä totuutta tapettaessa. Vaikeneminen vielä tehokkaampi.” [lähde? ]
”Syvenevä ajatus tarvitsee yksilöitä, levenevä joukkoja.”
Teoksia

Toteamia (1953)
Kirjallisuutta

Markku Envall: Aforismin vuosisata (1997)
Parnasso 1954, Jouko Tyyrin arvio aforismikokoelmasta "Toteamia"
Jos nisunjyvä ei katoa - Viljo Römpötti 1897–1960
↑
Wilhelm Wachtmeister

Wilhelm Hans Fredrik Wachtmeister (29. huhtikuuta 1923 – 3. helmikuuta 2012) oli ruotsalainen diplomaatti ja suurlähettiläs.
Wachtmeister aloitti uransa ulkoministeriössä 1946 ja oli vuosina 1958–1961 YK:n pääsihteerin Dag Hammarskjöldin läheinen työtoveri. Wachtmeister oli 1968–1974 Ruotsin ulkoministeriön ulkoasiainneuvos ja poliittisen osaston päällikkö. Augusto Pinochetin kaapattua vallan Chilessä vuonna 1973 Wachtmeister joutui vastakkain Ruotsin Santiagossa olleen suurlähettilään Harald Edelstamin kanssa. Wachtmeister kirjoittaa kirjassaan Som jag såg det: ”Chilen päätettyä karkottaa Edelstamin Ruotsin hallituksen ei tarvinnut kutsua häntä kotiin. Kestämätön tilanne oli saanut helpon ratkaisun, jossa Chilestä tuli näytelmän konna.”
Sen jälkeen hän työskenteli suurlähettiläänä Washingtonissa 1974–1989. Virka oli ollut vapaana jonkin aikaa Ruotsin arvosteltua ankarasti Yhdysvaltojen Vietnamin sotaa. Yhdysvallat oli vastaukseksi kutsunut kotiin Tukholman-lähettiläänsä eikä ollut hyväksynyt Ruotsin vuonna 1973 nimittämää Washingtonin-lähettilästä Yngve Mölleriä. Tuona aikana lähetystön toiminnasta vastasi lähetystön kakkosmies Leif Leifland. Jäätävistä diplomaattisuhteista huolimatta Wachtmeisterin onnistui luoda suhteet Yhdysvaltojen hallintoon, ja sittemmin hänestä tuli presidentti George H. W. Bushin läheinen ystävä ja tennispartneri. Kolme viimeistä lähettiläsvuottaan hän oli Washingtonissa toimivan diplomaattikunnan vanhin.
Wachtmeister oli 1993–1995 Ruotsin Yhdysvalloissa olevan kauppakamarin Swedish-American Chamber of Commerce puheenjohtaja. Hänen puolisonsa oli taiteilija Ulla Wachtmeister. Hänen tyttärensä Christina ”Titti” Wachtmeister (k. 1993) tuli tunnetuksi Ruotsin tulevan kuninkaan Carl Gustavin tyttöystävänä.
Väinö (täsmennyssivu)

Väinö, Wäinö ja Väiski tarkoittavat muun muassa seuraavia:
Väinö, etunimi
Väinö-ilves, elokuvan Poika ja ilves päähahmo
Väinö I, lehtipakinoissa tarjottu hallitsijanimi Suomen kuninkaaksi valitulle Friedrich Karlille
Kawasaki VN-1500 tunnetaan Väinönä, vastaavasti "pikkuväinö" on VN-750
Wäinö-palkinto, Kansanmusiikin ja -tanssin edistämiskeskuksen palkinto
Väinö-lehti, Voionmaan opiston lehti. Nimi tulee Väinö Voionmaasta
2096 Väinö, asteroidi
Väiski Vemmelsääri, sarjakuvahahmo
Väiskin lihatiski, televisiomainos
Ravintolalaiva Wäiski, pysyvästi ravintolana toimiva laiva Helsingissä.
Laulut

"Väinö", Sleepy Sleepersin kappale albumilla Sinulle äiti (albumi)
"Missä se Väinö on?", J. Karjalaisen laulu
Sumeri

| Sumerin kieli |
| --- | --- |
 Sumerinkielistä kirjoitusta 2500-luvulta eaa.
Oma nimi:  𒅴𒂠 (emeĝir)
Tiedot
Alue:  Sumer ja Akkadin valtakunta
Ajoitus:  Puhekielenä n. 3000 eaa. Sammui vuosina 2000-1800 eaa. Käytettiin klassisena kielenä n. 100 jaa. asti.
Puhujia:  kuollut kieli, ei äidinkielenä
Kirjaimisto:  nuolenpääkirjoitus
Kielitieteellinen luokitus
Kielikunta:  isolaattikieli
Kielikoodit
ISO 639-2:  sux
ISO 639-3:  sux
 Ohje 
Sumerin kieli (𒅴𒂠, emeĝir ’alkuperäinen kieli’) on maailman vanhin tunnettu kieli, josta on säilynyt kirjoitettua tekstiä. Sumerin kieltä puhuttiin Mesopotamian Sumerissa noin vuodesta 4000 eaa. vuoteen 1600 eaa. Sumerilaiset keksivät maailman vanhimman kirjoitusjärjestelmän, nuolenpääkirjoituksen noin vuoden 3200 eaa. paikkeilla. Ensimmäiset kirjoitetut tekstit olivat piktografisia, joten niiden kirjaimellinen tulkitseminen on ollut ongelmallista. Vaikka akkadi syrjäytti sumerin puhekielenä vuoden 1600 eaa. paikkeilla, sumeri säilyi arvovaltansa vuoksi tieteen, uskonnon ja matematiikan kielenä aina toiselle vuosisadalle ennen ajanlaskumme alkua. Sumerin kielellä oli kaksi sosiolingvististä muunnelmaa: emeĝir ja emesal. Edellinen oli yleinen puhekieli, jälkimmäistä puolestaan käytettiin lauluissa ja naisten kielenä sekä mytologiassa ja uskonnossa jumalattarien kielenä.